Pa vas ná seun (14) wapen skool toe neemArgieffoto: SAPD, Facebook ŉ 60-jarige man is Donderdag in hegtenis geneem nadat sy 14-jarige seun sy pistool saamgeneem het skool toe. Konst. Tumisang Moloto, woordvoerder van die polisie, het gesê die voorval het Donderdagoggend by die Burgher Right Primary School in Pretoria-Wes plaasgevind. “Die seun het die wapen uit sy eie aan die juffrou oorhandig. Die juffrou het toe die polisie in kennis gestel wat toe gereageer het,” het Moloto gesê. Die man sal binnekort in die Pretoria-landdroshof verskyn op aanklag van nalatigheid in terme van die vuurwapen wat uit die kluis gehaal is. “Die polisie sal die omstandighede ondersoek waaronder die seun die wapen uit die kluis kon verwyder. Dit was ŉ gelisensieerde vuurwapen,” het Moloto gesê.